

ข้าวหมกไก่ ไกลบ้าน กับข้าวเหนียวปิ้งบารโค๊ด  / พุทธมลฑล สาย 2 

ร้านข้าวหมกไก่ร้านนี้มีชื่อเสียงมาน๊าน... นานแล้วคะ น่าจะเกิน 15 ปีเป็นอย่างน้อย ตอนนี้ร้านนี้ขยายกิจการไปอีก 3 สาขา แต่สาขานี้เป็นสาขาแรก

ลักษณะร้าน จากแต่ก่อนจนถึงปัจจุบันเปลี่ยนแปลงไม่มาก เริ่มจากแต่ก่อนเป็นพัดลม ตอนนี้เปลี่ยนเป็นแอร์เย็นช่ำชื่นใจมากขึ้น , บวกกับระบบคอมพิวเตอร์ ที่มีไว้เพื่อรับรายการอาหาร ที่ทำให้ความผิดพลาดน้อยลง , และขนมหวานหลากหลายมากขึ้น

ส่วนรสชาติ ยังอร่อยเด็ดอยู่ไม่เสื่อมคลาย เริ่มจากตัวข้าว ทางร้านใส่เครื่องเทศ มากกว่า 20 ชนิด (อันนี้อ่านมาอีกทีนะคะ เพราะไม่รู้เรื่องเกี่ยวกับข้าวหมกเลย รู้อย่างเดียวว่าข้าวหมกต้องสีเหลือง >.<) 45 บาทสำหรับข้าวหมกไก่ และ 55 บาทสำหรับหมกเนื้อ

จากที่ได้ทาน ก็ต้องบอกว่าข้าวหมกหอมอร่อย ตัวข้าวไม่แข็งเกินไป ข้าวหอมเครื่องเทศมาก ๆ สังเกตได้จากเมล็ดข้าวจะมีสีน้ำตาลเป็นผงเล็กๆ ติดอยู่ที่ตัวเมล็ดเยอะมาก ๆ เลยคะ ไม่รู้ว่าคืออะไร รู้แต่ว่า อยากกิน 2 จาน ให้พุงระเบิด อิอิ 

เนื้อไก่ที่มากับข้าวหมก ปรุงรสอ่อนๆ เพื่อให้ทานได้ดีกับข้าวหมกที่มีรสชาติอยู่แล้ว 

และทางร้านเข้าใจถึงหัวอกลูกค้าแสนแซ่บ เลยพ่วง น้ำจิ้มสีเขียว รสชาติเข้มๆ เปรี้ยวกับหวาน นำ เพื่อเพิ่มรสชาติให้เข็มข้นมากขึ้น 

โดยส่วนใหญ่ คนอื่นชอบราดน้ำจิ้มไปบนข้าว คลุกๆ ให้เข้ากัน แต่ส่วนตัว ชอบทานแบบแห้งๆ ใส่น้ำจิ้มที่ตัวไก่ มากกว่าที่จะมาราดที่ข้าวคะ เพราะร้านนี้ข้าวหมก รสชาติดี เลยไม่อยากให้น้ำจิ้มไปกลบรสชาติของข้าวหมก

เมนูต่อไป 

ซุปเนื้อ 55 บาท เมนูนี้เป็นอะไรที่โปรดปรานที่สุดในอาหารอิสลาม เพราะรสชาติเปรี้ยวนำ เผ็ดตาม นี่หละคะ ถูกใจซะจริ๊ง... จริง

น้ำซุปเนื้อ ที่ผสมกับ หอมเจียว โอ๊ยยย อร่อย ตาหยี >.< เนื้อวัวในซุปเนื้อ ไม่เปื่อยนะคะ กำลังดี เคี้ยวงุบๆ พอสนุก 

***ถ้าเป็นคนไม่ทานเผ็ด บอกทางร้านไปเลยนะคะ ว่าพริกแห้งขอแยกมาใส่เอง เพราะที่ทางร้านใส่มา รสชาติจี๊ดจ้าดมากคะ ใส่มาประมาณ ครึ่งสวนพริก --" ***

ส่วนเมนูขนม 

เริ่มจากลอดช่อง ซึ่งเคยลองมาแล้วหลายครั้ง รสชาติ ไม่หวานจนแหลม มีรสชาติของน้ำตาลปี๊ปเข้มๆ แต่มีรสเค็มๆ จากกะทิ ส่วนตัวลอดช่องก็ดีคะ ไม่แข็งไม่นิ่มจนเกินไป ส่วนที่เก๋ของขนมหวานลอดช่องคือ ทางร้านจะเสริฟ์มาเป็นปิ่นโต 2 ชั้น ชั้นนึงเป็นลอดช่อง กับน้ำกะทิ ส่วนอีกชั้นเป็นน้ำแข็ง เมนูนี้ คุ้มเสียมากคะ สำหรับลอดช่อง 20 บาท

อีกอย่างที่ได้ลองสั่งมาทาน คือ เต้าหู้นมสด 20 บาท รสชาติธรรดาคะ ไม่หวือหวา (เทียบกับเจ้าจุกไม่ได้ เจ้าจุกยังครองแชมป์อยู่เหมือนเดิม พาดพิงๆ ) 

ตัวเต้าหู้ ให้มาน้อยคะ น้ำนมที่อยู่ในถ้วยก็ไม่เท่าไหร่ ไม่หอมหวานอย่างที่คิด แต่ก็ไม่ถึงกับเลวร้ายนะคะ 

ร้านนี้ก็ยังคงเป็นหนึ่งในดวงใจทุกครั้งไปถ้าคิดถึงข้าวหมกไก่ 

ทิ้งท้าย 

ตอนออกจากร้าน เห็นข้าวเหนียวปิ้งเรียงรายหน้าร้าน อยู่หลายไส้มาก ๆ ( ทำไมขาเข้ามองไม่เห็น --") 

อาการที่เป็น ณ เวลานั้นคือ ไม่ไหวจะลองแล้วคะ แต่ก็สู้ตาย เพราะอยากชิม ... ซื้อไส้เผือกมา 1 ชิ้น10 บาท รสชาติโอเคเลยคะ ไม่หวานเยอะ มีที่ไส้ให้น้อยไปนิด

แต่ที่ทำให้อมยิ้มคงเป็นที่ ข้าวเหนียวปิ้งที่นี้ หรูไฮมากนะฮ่ะ มีบารโค๊ดติดไว้ด้วยนะคะ ไฮเทคมั๊ก ๆ 

ข้าวเหนียวปิ้งมีบาร์โค๊ด ^^